GUNKUL คว้างาน EPC “กฟภ.” มูลค่า 617 ลบ. หนุน Backlog พุ่งแตะ 8 พันลบ.
GUNKUL เซ็นคว้างาน EPC จาก “กฟภ.” 3 สัญญา มูลค่ารวม 617 ลบ. คาดกำหนด COD ได้ใน 510 วัน หนุน Backlog พุ่งแตะ 8 พันลบ. ทยอยรับรู้รายได้ใน 2 ปีข้างหน้า
GUNKUL เซ็นคว้างาน EPC จาก “กฟภ.” 3 สัญญา มูลค่ารวม 617 ลบ. คาดกำหนด COD ได้ใน 510 วัน หนุน Backlog พุ่งแตะ 8 พันลบ. ทยอยรับรู้รายได้ใน 2 ปีข้างหน้า
16 ธ.ค. 2564

นายชัยศิริ วัฒนชาญณรงค์ ประธานเจ้าหน้าที่ปฏิบัติงานสายงานก่อสร้าง และ Turnkey บริษัท กันกุลเอ็นจิเนียริ่ง จำกัด (มหาชน) หรือ GUNKUL และ นายประพันธ์ สีนวล รองผู้ว่าการวิศวกรรม การไฟฟ้าส่วนภูมิภาค (กฟภ.) พร้อมทีมผู้บริหาร ร่วมลงนามในสัญญาให้บริษัท ฟิวเจอร์ อีเล็คทริคอล คอนโทรล จำกัด (บริษัทย่อย GUNKUL) เป็นผู้ดำเนินการก่อสร้างสถานีไฟฟ้าคลองแงะ, งานจ้างก่อสร้างสถานีไฟฟ้าชะอวดฯ และงานจ้างก่อสร้างสถานีไฟฟ้าบึงกาฬ 2 รวม 3 สัญญามูลค่าทั้งสิ้น  617,010,000 บาท
โดยคาดว่าจะแล้วเสร็จพร้อมจ่ายไฟได้ภายใน 510 วัน ซึ่งการได้รับงานในครั้งนี้จะช่วยเสริมศักยภาพงานรับเหมาก่อสร้างและวางระบบทางด้านวิศวกรรม (EPC) ให้มีความแข็งแกร่งมากยิ่งขึ้น และหนุนงานในมือพุ่ง (Backlog) แตะ 8,000 ล้านบาท โดยจะทยอยรับรู้รายได้ในอีก 2 ปีข้างหน้า